Beendigtheid toets | Health24
Posted by: Dezi | 2010/08/21
Ekt ''n beendigtheidtoets gehad en die uitslae is soos volg:
Die totale Twaarde van die lumbale kolom is -0,05.
Been-digtheids verlies van 2.6% word sedert vorige toets gesien sedert April 2009
Die totale T-waarde van die linker heup is -0.09
Die T-waarde van die femurnek is -1.2 en pas met vroee osteopenie in
Laterale werwelkolom se belyning is normaal en geen wigvormige afplatting is teenwoordig nie.
Enkele klein osteofiete is wel waarneembaar.
Kan u asb vir my meer breedvoerig verduidelik en wat kan ek doen om dit te verbeter en dit vermindering te stop???
ons is ortopediese sjirurge wat op die "Orthopedic Forum" dien en dit is nie binne ons veld om osteoporose te behandel nie. Die regte spesialis in die gebied sal'n internis wees
Posted by: Orthopaedic Specialist Forum | 2010/08/24 Eskom moes aanneem hy sou 6 000 laat loop | Netwerk24
Deur Francois Williams 04 Februarie 2020 10:51
Vakbonde se oë het gerek oor Eskom se openbaring Maandag dat hy volgens die Nasionale Energiereguleerder (Nersa) se voorskrif veronderstel was om 6 000 werknemers op een slag af te lê, en dié besparing in arbeidskoste moes ingesluit wees in sy tariefaansoek vir 2018-’19.
Megawatt Park, Eskom se hoofkantoor in Johannesburg. Foto: Getty Images
Hasha Tlhotlhalemaje, hoofbestuurder vir regulering by Eskom, het op die Nasionale Energiereguleerder (Nersa) se openbare sitting oor Eskom se terugwerkende tariefaansoek om ’n ekstra R27 miljard vir daardie boekjaar in te samel, gesê die kosteberaming vir werknemervoordele in sy oorspronklike tariefaansoek was gegrond op die aanname dat hy op een slag 6 000 werknemers sou aflê.
“Dit het nie gematerialiseer nie, ongeag of die aanname in die eerste plek enige meriete gehad het. Hoewel Eskom maatreëls ingestel het soos ’n embargo op eksterne aanstellings, het dit nie tot die besparings gelei wat vir die doel van sy inkomstevasstelling aangeneem is nie.”
Tlhotlhalemaje het Woensdag aan Netwerk24 verduidelik Eskom het nooit self beplan om in die 2018-'19-boekjaar 6 000 werknemers af te lê nie, maar Nersa het dit aan hom opgedwing om in die berekening van sy verlangde inkomste vir daardie boekjaar sy arbeidskoste te bereken asof hy wel 6 000 mense sou laat loop.
Vakbonde soos Numsa en NUM het al grootskaalse ontwrigting by Eskom belowe as die regering in sy herstrukturering van die kragmaatskappy sou besluit op enige personeelvermindering.
’n Wêreldbankverslag het egter al bevind Eskom het meer as 6 000 oortollige personeel as hy vergelyk word met soortgelyke kragmaatskappye elders in die wêreld.
Tlhotlhalemaje het ook Eskom se groter besteding aan sy dieselkragstasies verdedig. As Eskom sy dieselkragstasies minder sou gebruik in ’n poging om dieselkoste te spaar, sou beurtkrag langer moes duur en sou dit omvattender gewees het.
Die openbare sitting, waar Eskom se terugwerkende aansoek ingevolge Nersa se aansuiweringsrekening-meganisme bespreek word, het Dinsdag in Kaapstad afgesluit en verskuif Woensdag na Port Elizabeth.
Meer oor: Eskom | Kragtariewe | Vakbonde | Tariefaansoek | Afleggings
GRAFIKA: Só vergaan Eskom se kragstasies
Mantashe: ‘Ons maak plan met elektrisiteit’